Valentyn Oksenych

Valentyn Oksenych (født 25. januar 1983 i Sovjetunionen, nå Ukraina) er en norsk forsker på Fakultet for medisin og helsevitenskap ved NTNU. Oksenychs forskningsområde er DNA-reparasjon i celler. Han leder forskergruppen «Non-homologous DNA end-joining» ved NTNUs Institutt for klinisk og molekylær medisin.

Oksenych er utdannet ved Universitetet i Strasbourgs Institut de génétique et de biologie moléculaire et celuulaire (IGBMC) fra 2005 til 2009. Han var postdoktor ved Harvard University fra 2010 til 2014 og ved Københavns Universitet fra 2014 til 2015. 

Oksenych ble i 2017 tildelt Kreftforeningen forskningsstipend for sine studier av cellers respons på DNA-skade, og betydningen dette har for kreft og utviklingsforstyrrelser i nervesystemet. Han kom til NTNU som deltaker i Stjerneprogrammet 2017–2021. Alle deltakerne var forskere som har utmerket seg internasjonalt. På NTNU samarbeidet Oksenych med Denis Kainov og Magnar Bjørås. 

Siden 2020 har Oksenych også vært ansatt som forsker ved Institutt for klinisk medisin ved Universitetet i Oslo.

Utdannelse og karriere 
Etter å ha tatt en bachelorgrad i biologi ved Karazin Kharkiv Universitet i 2004, mottok Oksenych et stipend for masterstudenter, og fullførte sin mastergrad i biokjemi ved Statsuniversitetet i Moskva (МГУ) og i Karazin Kharkiv Universitet i 2005.

I 2009 tok han graden ph.d. ved Universitetet i Strasbourg  med avhandlingen Molecular mechanisms of recruitment of transcription/repair factor TFIIH to the sites of damaged DNA. 

Han var også gjesteforsker ved Karolinska Institutet i Sverige, og gjesteprofessor ved Ternopil Medisinsk Universitetet i Ukraina.

Oksenych studerer DNA reparasjon og immunologisk sykdom.

Publikasjoner
Oksenych er forfatter av 39 vitenskapelige publikasjoner

 Publikasjoner av Valentyn Oksenych i ResearchGate, med h-indeks og antall siteringer
 Publikasjoner av Valentyn Oksenych i Google Scholar, med h-indeks og antall siteringer
 AD Scientific Index av Valentyn Oksenych, med h-indeks og antall siteringer

Referanser 

Vitenskapelig ansatte ved NTNU
Fødselsdato ikke oppgitt
Fødselsår ikke oppgitt
Vitenskapelig ansatte ved Universitetet i Oslo